Държавен вестник, бр. 109, 2025 г., стр. 65

БРОЙ  109	
Д Ъ Р Ж А В Е Н  В Е С Т Н И К 	
СТР.  65   
3. изгражда и организира електронна 
система за регистриране и обслужване на 
търговията с ДЦК (ЕСРОТ);
4. изгражда и организира система за се­
тълмент на ДЦК (СДЦК).
(5) Всички ДЦК, емитирани от министъ­
ра на финансите, се регистрират от БНБ в 
системите по ал. 4, т. 3 и 4.
(6) Държавните ценни книжа, емитирани 
от министъра на финансите на вътрешния 
пазар, регистрирани от БНБ по реда на ал. 5, 
могат да бъдат прехвърляни в централни 
депозитари на ценни книжа, установени в 
държави членки, при условията на директно 
участие на съответния централен депозитар на 
ценни книжа по смисъла на чл. 3, ал. 1, т. 5.
(7) Участниците в ЕСРОТ и техните клиен­
ти могат да прехвърлят и държат притежава­
ните от тях ДЦК в централни депозитари на 
ценни книжа, установени в държави членки, 
при условията на ал. 6. В случаите по изре­
чение първо, от момента на регистрирането 
на притежаваните от участниците в ЕСРОТ 
и от техни клиенти ДЦК по сметки в цен­
трален депозитар на ценни книжа, установен 
в държава членка, за всички сделки и опе­
рации с тях се прилага законодателството 
на държавата членка, което е приложимо 
спрямо съответната сметка на съответния 
централен депозитар на ценни книжа.
(8) Българската народна банка организира 
дейността по ал. 4 и 5 съгласно договор за 
агентство, сключен с министъра на финансите.
(9) Всички сделки, извършвани по реда на 
тази наредба с движение по ТАРГЕТ2-Цен­
ни книжа специалните парични сметки в 
Трансевропейската автоматизирана система 
за брутен сетълмент на експресни преводи 
в реално време (ТАРГЕТ), се осъществяват 
при спазване на принципа „доставка срещу 
плащане“ (DVP).
(10) Държавните ценни книжа, емитирани 
от министъра на финансите на вътрешния 
пазар, регистрирани от БНБ по реда на ал. 5, 
могат да бъдат допустими активи съгласно 
Общите условия на БНБ за осъществяване 
на паричната политика на Евросистемата.
Чл. 3. (1) Участници в ЕСРОТ могат да 
бъдат:
1. първични дилъри на ДЦК;
2. поддепозитари на ДЦК;
3. инвестиционни посредници, различни 
от лицата по т. 1, чийто лиценз включва 
услугите и дейностите по чл. 6, ал. 2, т. 1, 
2 или 3 от Закона за пазарите на финансо­
ви инструменти, включително и такива от 
държави членки;
4. банки, различни от лицата по т. 1 и 2, 
чийто лиценз включва услугите и дейностите 
по чл. 2, ал. 2, т. 9 от Закона за кредитните 
институции, включително и такива от дър­
жави членки;
5. централни депозитари на ценни книжа 
от държави членки;
6. Българската народна банка и други 
членове на Европейската система на цен­
тралните банки;
7. Министерството на финансите;
8. други лица, одобрени от министъра на 
финансите и управителя на БНБ.
(2) Първични дилъри са лицата, утвърде­
ни от министъра на финансите по реда на 
Наредба № 15 от 2007 г. за контрол върху 
сделките с държавни ценни книжа (Наредба 
№ 15 от 2007 г.).
(3) Поддепозитари на ДЦК, емитирани 
на вътрешния пазар, могат да бъдат банки и 
клонове на чуждестранни банки, действащи 
на територията на Република България, чийто 
лиценз включва дейностите по чл. 2, ал. 2, 
т. 4 и 9 от Закона за кредитните институции, 
както и институции, получили разрешение 
в съответна държава членка за извършване 
на дейност като централен депозитар на 
ценни книжа.
(4) Участниците в ЕСРОТ са и участници 
в СДЦК.
Чл. 4. (1) Участниците в ЕСРОТ трябва 
да отговарят на следните изисквания:
1. лицата, с изключение на тези по чл. 3, 
ал. 1, т. 6, 7 и 8, трябва да притежават лиценз 
от съответния компетентен орган;
2. да имат открита ТАРГЕТ2-Ценни книжа 
специална парична сметка в ТАРГЕТ или да 
посочат ТАРГЕТ2-Ценни книжа специална 
парична сметка в ТАРГЕТ на банка, която ще 
използват за целите на паричния сетълмент 
по операциите си с ДЦК на база на сключен 
с банката договор;
3. да разполагат с технически средства за 
комуникация, чрез които да изпращат искания 
и уведомления за сделки с ДЦК на вторичния 
пазар, както и да получават уведомления и 
потвърждения от страна на БНБ.
(2) Технически средства за комуникация, 
които могат да се използват, са: СУИФТ и 
уеббазираният интерфейс на ЕСРОТ при из­
ползване на квалифициран електронен подпис 
(КЕП), който отговаря на изискванията на 
Регламент (ЕС) № 910/2014 на Европейския 
парламент и на Съвета от 23 юли 2014 г. 
относно електронната идентификация и 
удостоверителните услуги при електронни 
трансакции на вътрешния пазар и за отмя­
на на Директива 1999/93/ЕО (ОВ, L 257 от 
28 август 2014 г.).
(3) Други технически средства могат да 
се използват, след като Министерството на 
финансите и БНБ уведомят участниците, че 
имат готовност за тяхното въвеждане.
(4) За улесняване на директното участие 
в ЕСРОТ участниците по чл. 3, ал. 1, т. 5 
могат да посочат местен поддепозитар на 
ДЦК, който да изпълнява функцията на тех­